**ZÁPISNICA**

zo zasadnutia Rady školy ZŠ s MŠ Torysa

konaného dňa 14.12.2016 o 16:00

**Prítomní členovia RŠ:** Mgr. Stanislav Angelovič, Mgr. Dominika Hradiská, Juraj Kiktavý, Richard Križalkovič, Alžbeta Križalkovičová, Mgr. Lenka Michaleková, Oľga Novická, Mgr. Viera Sontágová

**Neprítomní členovia RŠ:** Mgr. Agáta Andraščíková, Veronika Ištoňová, Matej Križalkovič

**Prítomní hostia:** Mgr. Oľga Bujňáková

**Program**:

1. Otvorenie
2. Rozpočet školy
3. Realizácia projektov, zapojenie sa do projektov
4. Diskusia a záver

**Priebeh:**

*K bodu 1:*

Predsedníčka RŠ Mgr. Viera Sontágová privítala prítomných a na základe prezenčnej listiny skonštatovala uznášaniaschopnosť RŠ.

*K bodu 2:*

Predsedníčka RŠ udelila slovo riaditeľke školy, ktorá členov RŠ oboznámila s rozpočtom školy na rok 2017. Riaditeľka postupne predstavila rozpočet prenesených aj originálnych kompetencií.

Mgr. Viera Sontágová sa pýtala na porovnanie rozpočtu na rok 2016 a rok 2017. Riaditeľka odpovedala. Tiež sa pýtala, podľa akého kľúča je stanovený nájom pre Intersen n.o. Riaditeľka odpovedala, že podľa počtu radiátorov alikvótne k počtu radiátorov v celej budove.

Mgr. Dominika Hradiská sa pýta, či sa neplánuje zriaďovať ďalšia trieda MŠ, keďže v rozpočte sa s tým neráta. Riaditeľka odpovedala, že podľa počtu narodených detí sa ukazuje, že to nebude potrebné. Hovorí, že počet narodených detí klesá.

Mgr. Viera Sontágová sa pýta, či rozpočet je stanovený na základe potreby alebo na základe dotácie na žiaka určenej vo VZN obce. Riaditeľka odpovedá, že na základe potreby.

Mgr. Viera Sontágová informovala prítomných, že podľa jej informácii je predpokladaná výška podielových daní pre obec Torysa pre rok 2017 cca 205 000€.

*K bodu 3:*

Predsedníčka RŠ vyzvala Mgr. Dominiku Hradiskú, aby oboznámila RŠ s projektovými zámermi, o ktorých podporu sa škola v priebehu roku 2016 uchádzala.

Mgr. Dominika Hradiská informovala RŠ, že v marci 2016 sa škola uchádzala o podporu projektu v rámci grantovej výzvy Tri generácie, ktorú vypísala Poštová banka. Projekt mal za cieľ vybudovať na školskom dvore altánok. Rozpočet bol stanovený na 1500€. Projektový zámer nebol podporený. V júli sa škola opäť uchádzala o podporu projektu zameraného na vybudovanie altánku s rozšírením o vybudovanie školskej prírodnej záhrady cez grantovú výzvu Nadácie SPP, Sppoločne pre región. Požadovaná suma bola vo výške 4 950€, vlastný vklad 1 500€ bol vyčíslený ako ekonomická hodnota dobrovoľníckej práce a vklady cez vecné dary. Projekt nebol podporený.

Mgr. Viera Sontágová sa pýta, či škola je zapojená do nejakých projektov. Riaditeľka odpovedala, že do projektu Recykluj a vyhraj, v ktorom v minulom šk. roku zvíťazili ako škola. Na základe tohto víťazstva sa zúčastnili aj galavečera Integrácia, kde žiaci vystúpili s tančekom a piesňou, ktorá mala byť hymnou večera. Nakoniec sa však bolo ich vystúpenie z televízneho spracovania vystrihnuté, z čoho boli deti sklamané. Do iných projektov škola zapojená nie je.

*K bodu 4:*

Predsedníčka RŠ poďakovala prítomným za účasť a zasadnutie RŠ ukončila.

v Toryse 19.12.2016 zapísala: Mgr. Dominika Hradiská